KÚPNA ZMLUVA
uzatvorená

podľa § 409 a nasl. Zákona č. 513/1991 Zb. Obchodný zákonník v platnom znení

(ďalej aj ako „Zmluva")

1. ZMLUVNÉ STRANY

Predávajúci
Obchodné meno:

.....................................
Štatutárny orgán: 

.....................................
Sídlo:



.....................................
IČO:  



.....................................
DIČ:  



.....................................
IČ DPH:  


.....................................
Zápis:



.....................................
Banka:



.....................................
IBAN:



.....................................
E-mail:


.....................................
(ďalej aj ako „Predávajúci“)
Kupujúci
Obchodné meno:

pekáreňRoh s.r.o.
Štatutárny orgán:

Chulud Abbásová, konateľ

Sídlo:



Koceľova 8, 949 01  Nitra
IČO:  



55 332 170
DIČ:  



2121970477
IČ DPH:  


SK2121970477
Zápis:



OR Okresného súdu Nitra, oddiel: Sro, vložka č. 60147/N
Banka:



Tatra banka, a.s.
IBAN:



SK36 1100 0000 0029 4015 0948
E-mail:



pekarenroh@gmail.com
(ďalej len ako „Kupujúci“)

Predávajúci a Kupujúci ďalej spolu aj ako „Zmluvné strany“ alebo jednotlivo „Zmluvná strana“
2. PREDMET ZMLUVY

2.1. Pod pojmom „Predmet kúpy“ sa pre účely tejto Zmluvy rozumie dodávka hnuteľných vecí - zariadení podľa Prílohy č.1  – Technická špecifikácia Predmetu kúpy.
2.2. Predmetom tejto Zmluvy je:

a) záväzok Predávajúceho dodať riadne a včas Predmet kúpy Kupujúcemu a odplatne previesť na Kupujúceho vlastnícke právo k Predmetu kúpy (bode 2.1), a 
b) záväzok Kupujúceho riadne a včas dodaný Predmet kúpy prevziať a zaplatiť zaň Kúpnu cenu v súlade s touto Zmluvou. 
2.3. Súčasťou záväzku Predávajúceho je aj:
a) zapojenie Predmetu kúpy a jeho inštalácia v mieste dodania (bod 2.4.); 
b) uvedenie Predmetu kúpy do prevádzky;
c) odovzdanie všetkej dokumentácie týkajúcej sa Predmetu kúpy (najmä vyhlásenie o zhode, návody na údržbu a obsluhu a podobne) v slovenskom jazyku; 
d) poučenie Kupujúceho ako nakladať a manipulovať s Predmetom kúpy.

2.4. Miesto dodania: 
Trojičné námestie 10, 917 01, Trnava. 
Náklady na prepravu Predmetu kúpy do miesta dodania vrátane jeho nakládky a vykládky znáša Predávajúci.
2.5. Nebezpečenstvo škody na Predmete kúpy a vlastnícke právo k Predmetu kúpy prechádza z Predávajúceho na Kupujúceho dňom protokolárneho prevzatia Predmetu kúpy Kupujúcim.
2.6. Predávajúci sa podpisom tejto Zmluvy zaväzuje dodať nový, bez vadný a nepoškodený Predmet kúpy.
2.7. Predávajúci podpisom tejto Zmluvy potvrdzuje, že si je vedomý skutočnosti, že Kupujúci má záujem financovať Kúpnu cenu za Predmet kúpy resp. jej časť aj z rozpočtov Európskej únie.

3. DODANIE PREDMETU KÚPY
3.1. Zmluvné strany sa dohodli, že na termíne dodania nasledovne:

- presný termín dodania Predmetu kúpy určí Kupujúci jednostranným písomným oznámením zaslaným Predávajúcemu (stačí aj e-milom na adresu uvedenú v čl. 1 Zmluvy) (ďalej aj ako „Oznámenie“) najneskôr do 60 dní po uzatvorení tejto Zmluvy. Predávajúci následne dodá Predmet kúpy Kupujúcemu v lehote do 30 dní od doručenia Oznámenia Kupujúceho Predávajúcemu. Zmluvné strany sa dohodli, že Kupujúci má právo požadovať dodanie Predmetu kúpy aj jednotlivo po častiach podľa položiek uvedených v Prílohe č. 1 Zmluvy 
3.2. Zmluvné strany sa dohodli, že Kupujúci je oprávnený Predmet kúpy prevziať až po jeho uvedení do prevádzky, pričom odovzdanie a prevzatie Predmetu kúpy bude potvrdené písomným preberacím protokolom, v ktorom budú uvedené prípadné vady Predmetu kúpy zistené pri jeho prevzatí. Predávajúci je povinný tieto vady zistené pri prevzatí odstrániť v lehote 15 dní odo dňa nasledujúceho po dni podpisu preberacieho protokolu zo strany Kupujúceho.
3.3. Kupujúci nie je povinný Predmet kúpy alebo jeho časť prevziať (t.j. Kupujúci má právo odmietnuť prevzatie Predmetu kúpy alebo jeho časti) najmä ak:
a) Predávajúci nedodá spolu s Predmetom kúpy dodací list, vyhlásenie o zhode, návod na údržbu a obsluhu či iné obvyklé alebo dohodnuté dokumenty,
b) Predávajúci dodá Predmet kúpy alebo jeho časť po dohodnutom termíne dodania,
c) Predávajúci dodá iný Predmet kúpy alebo jeho časť ako bolo dohodnuté,
d) kvalita Predmetu kúpy alebo jeho časti nezodpovedá dohodnutej alebo obvyklej kvalite,
e) ak Predmet kúpy alebo jeho časť nebol dodaný v súlade s požiadavkami vymienenými Kupujúcim,

f) ak Predmet kúpy alebo jeho časť vykazuje vady.
Ak Kupujúci využije svoje právo odmietnuť prevziať Predmet kúpy alebo jeho časť, náklady s tým spojené znáša Predávajúci. Kupujúci má právo na dodanie nepoškodeného Predmetu kúpy v množstve, kvalite, termíne a v mieste jeho dodania.

3.4. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi a/alebo technickými predpismi a/alebo technickými normami. 
3.5. Ak Predávajúci nedodá Kupujúcemu Predmet kúpy v lehote uvedenej v bode 3.1. Zmluvy, je Kupujúci oprávnený kedykoľvek jednostranne od tejto Zmluvy odstúpiť. Odstúpenie je účinné okamihom jeho doručenia Predávajúcemu.
4. CENA
4.1. Kúpna cena za Predmet kúpy bola Zmluvnými stranami dohodnutá spolu vo výške 
	Kúpna cena vrátane dopravy, montáže a uvedenia do prevádzky bez DPH

	€

	DPH


	€

	Kúpna cena vrátane dopravy, montáže a uvedenia do prevádzky s DPH


	€


(na účely tejto Zmluvy aj ako „Kúpna cena“)
Kúpna cena je uvedená bez DPH; Predávajúci bude ku Kúpnej cene účtovať DPH vo výške podľa právnych predpisov platných v čase vystavenia faktúry.

Ceny jednotlivých položiek Predmetu kúpy vrátane dopravy, montáže a uvedenia do prevádzky sú uvedené v Prílohe č. 2 tejto Zmluvy.
4.2. Dohodnutá Kúpna cena platí bezo zmeny počas celej doby trvania Zmluvy a môže byť menená výhradne písomnou dohodou Zmluvných strán. Pre vylúčenie pochybností platí, že cena za Predmet kúpy je cena konečná a zahŕňa všetky náklady Predávajúceho, ako aj spotrebné dane, ostatné dane okrem DPH; súčasťou Kúpnej ceny je aj clo pri dovážanom tovare a iné platby vyberané v súlade s právnymi predpismi, všetky náklady Predávajúceho súvisiace s dodaním Predmetu kúpy, najmä prepravné náklady vrátane nákladov nakládky a vykládky, ďalej náklady na balenie, náklady na bežnú inštaláciu Predmetu kúpy, resp. uvedenie Predmetu kúpy do prevádzky, náklady na zaškolenie obsluhy a podobne.
4.3. Kúpna cena bude zaplatená nasledovne:
a) 20% z Kúpnej ceny – bude zaplatená bezhotovostným prevodom na bankový účet Predávajúceho uvedený vo faktúre Predávajúceho, ktorý musí byť zhodný s bankovým účtom Predávajúceho uvedeným v čl. 1 Zmluvy, a to v lehote do 14 dní nasledujúcich po dni doručenia faktúry Predávajúceho na túto časť Kúpnej ceny; 
b) 80% z Kúpnej ceny – bude zaplatená bezhotovostným prevodom na bankový účet Predávajúceho uvedený vo faktúre Predávajúceho, ktorý musí byť zhodný s bankovým účtom Predávajúceho uvedeným v čl. 1 Zmluvy, a to v lehote do 30 dní po dni doručenia faktúry Predávajúceho na túto časť Kúpnej ceny; táto faktúra Predávajúceho môže byť vystavená až po podpísaní preberacieho protokolu zo strany Kupujúceho o tom, že Predmet kúpy preberá.
4.4. Predávajúci je povinný vystaviť faktúru na dodávaný Predmet kúpy v súlade s právnymi predpismi, najmä zákonom č. 222/2004 Z.z. o dani z pridanej hodnoty a doručiť ju Kupujúcemu. V prípade, ak faktúra vykazuje chyby alebo nedostatky, potom Kupujúci je oprávnený vrátiť faktúru Predávajúcemu, pričom do doručenia novej správnej a/alebo doplnenej faktúry neplynie Kupujúcemu lehota splatnosti dohodnutá v bode 4.2. Zmluvy.
4.5. Súhlas so zasielaním elektronickej faktúry Predávajúceho:
Na základe tohto súhlasu sa Predávajúci zaväzuje odosielať Kupujúcemu elektronickú faktúru formou elektronickej pošty na e-mailové adresy Kupujúceho uvedené v záhlaví Zmluvy, pričom faktúry musia byť zasielané na obe adresy súčasne. 
Elektronická faktúra je daňovým dokladom v zmysle Zákona č. 222/2004 Z. z. o dani z pridanej hodnoty. Faktúra musí byť vystavená najneskôr do 15-tich dní od dátumu zdaniteľného plnenia a doručená musí byť vždy najneskôr do 3 dní od dátumu jej vystavenia – ak do tohto dňa faktúra doručená nebude, Kupujúci môže oznámiť Predávajúcemu, že faktúra mu nebola doručená (pre prípad pochybností platí, že dôkazné bremeno o doručení faktúry znáša Predávajúci). Ak faktúra nebude Kupujúcemu doručená, nemá Kupujúci povinnosť jej úhrady. Kupujúci je oprávnený udelený súhlas kedykoľvek písomne odvolať.

4.6. Peňažný záväzok Kupujúceho sa považuje za splnený momentom odpísania príslušnej sumy finančných prostriedkov z bankového účtu Kupujúceho v prospech bankového účtu Predávajúceho.
4.7. Predávajúci vyhlasuje, že ku dňu podpisu tejto Zmluvy:

· si je vedomý svojej povinnosti odviesť riadne DPH správcovi dane a zaväzuje sa DPH riadne, včas a v správnej výške z predmetného obchodu odviesť; 

· je v ekonomicky dobrej kondícii a nemá vedomosť o tom, že by bol osobou, proti ktorej by bolo vedené exekučné, konkurzné alebo reštrukturalizačné konanie, nevedie žiadny súdny spor, v ktorom by neúspech viedol k záväzku, ktorého splnenie by bolo nemožné alebo by hospodársky destabilizovalo Predávajúceho;

· nemá vedomosť o tom, že by bol osobou ohrozenou vstupom do konkurzného alebo reštrukturalizačného konania;

· riadne a včas plní všetky svoje splatné záväzky a nenastali u neho dôvody na zrušenie registrácie podľa § 81 ods. 4 písm. b) druhého bodu Zákona o DPH; 

· nie je vedený v zozname platiteľov DPH, u ktorých nastali dôvody na zrušenie registrácie, vedenom Finančným riaditeľstvom Slovenskej republiky;

· účet Predávajúceho, ktorý pre obchodné operácie podľa tejto Zmluvy uviedol v záhlaví tejto Zmluvy je účtom, ktorý je oznámený miestne a funkčne príslušnému správcovi dane.

Kupujúci je oprávnený uplatniť si voči Predávajúcemu zmluvnú pokutu vo výške 15% 
zo sumy DPH z celkovej ceny dodaného Predmetu kúpy v zmysle tejto Zmluvy, 
ak neoznámi Kupujúcemu v lehote do 10 dní, že nastali skutočnosti, ktoré by sa mohli priamo alebo nepriamo dotknúť obsahu vyhlásenia podľa predchádzajúceho odseku alebo by mohli mať priamy alebo nepriamy vplyv na obsah vyhlásenia v predchádzajúcom odseku. 
V prípade uplatnenia tejto zmluvnej pokuty Kupujúcim sa zaväzuje Predávajúci ju Kupujúcemu uhradiť v lehote 15 dní od jej uplatnenia. Zaplatením  zmluvnej pokuty nie je dotknutý nárok Kupujúceho na náhradu škody spôsobenej porušením oznamovacej povinnosti Predávajúceho. Zmluvná pokuta sa nezapočítava na náhradu škody.

4.8. V prípade, že nastanú okolnosti, za ktorých je Kupujúci ručiteľom za DPH Predávajúceho v zmysle Zákona č. 222/2004 Z. z. o DPH v platnom znení (§ 69 ods. 14 a § 69b), je 
Kupujúci oprávnený:
a) odstúpiť od ďalšieho plnenia Zmluvy, a/alebo 

b) k pohľadávkam Predávajúceho uplatniť zádržné vo výške DPH z každej faktúry a finančnú čiastku zádržného nezaplatiť Predávajúcemu, najmä po uverejnení Predávajúceho v príslušnom zozname osôb vedenom Finančným riaditeľstvom SR do doby preukázania splnenia povinnosti zo strany Predávajúceho alebo do uplynutia premlčacej doby na vymáhanie daňového nedoplatku zo strany správcu dane v zmysle Zákona č. 563/2009 Z. z. o správe daní (Daňový poriadok) v platnom znení.

Vzhľadom na uvedené je Kupujúci oprávnený zadržať príslušnú výšku finančných prostriedkov („daňové zádržné“) a nevyplatiť ju Predávajúcemu s účinnosťou odo dňa uverejnenia Predávajúceho v príslušnom zozname osôb vedenom Finančným riaditeľstvom SR, pričom nejde o omeškanie s úhradou splatných záväzkov zo strany Kupujúceho. Prípadné neuhradenie faktúry v lehote splatnosti zo strany Kupujúceho v súvislosti s tým, že Predávajúci bol uvedený v príslušnom zozname osôb vedenom Finančným riaditeľstvom SR sa nepovažuje za omeškanie s platením zo strany Kupujúceho a Predávajúci nie je oprávnený nárokovať si akékoľvek sankcie, úroky, penále, náhradu škody a podobne. Kupujúci má nárok na náhradu výdavkov súvisiacich s uplatnením daňového zádržného v zmysle tohto ustanovenia; náhrada je určená fixnou sadzbou 10,-€ za jednu faktúru a bude jednostranne Kupujúcim započítaná s faktúrou Predávajúceho, z ktorej sa uplatňuje daňové zádržné.
5. ZODPOVEDNOSŤ ZA VADY A ZÁRUKA 
5.1. Predávajúci vyhlasuje a podpisom tejto Zmluvy potvrdzuje, že Predmet kúpy bude:

a) použiteľný na účel dohodnutý v Zmluve a/alebo účel uvedený v príslušných normách platných v SR a EÚ, ktoré sa na Predmet kúpy vzťahujú, pričom ak účel použitia nie je dohodnutý či uvedený v príslušných normách tak bude použiteľný na účel, ktorý je pre Predmet kúpy obvyklý,

b) nový prvotriednej kvality a zachová si vlastnosti dohodnuté v Zmluve a/alebo vlastnosti uvedené v príslušných normách platných v SR a EÚ, ktoré sa na Predmet kúpy vzťahujú, pričom ak vlastnosti nie sú dohodnuté či uvedené v príslušných normách tak si zachová vlastnosti obvyklé.
5.2. Predávajúci poskytuje na Predmet kúpy záruku. Predávajúci  zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. 
Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby. 

5.3. Záručná doba v trvaní 36 mesiacov začína plynúť odo dňa nasledujúceho po odovzdaní a prevzatí Predmetu kúpy bez vád. 
5.4. Kupujúci je oprávnený oznámiť Predávajúcemu vady Predmetu kúpy kedykoľvek počas trvania záručnej doby, najneskôr však 15 dní po uplynutí záručnej doby. Každá a akákoľvek vada Predmetu kúpy sa považuje za vadu, za ktorú objektívne zodpovedá Predávajúci; pri pochybnostiach o zodpovednosti Predávajúceho za vady Predmetu kúpy platí, že Predávajúci je zodpovedný za vady Predmetu kúpy, kým jednoznačne a dôveryhodne nepreukáže opak.
5.5. Po doručení oznámenia Kupujúceho o vade Predmetu kúpy Predávajúcemu, je Predávajúci povinný bezodkladne najneskôr však do 48 hodín od doručenia reklamácie začať riešiť reklamáciu a túto vybaviť v primeranej lehote určenej Kupujúcim a uvedenej v jeho oznámení; ak Kupujúci neurčí vo svojom oznámení lehotu na odstránenie reklamácie, potom sa Predávajúci zaväzuje vybaviť reklamáciu Kupujúceho t.j. odstrániť reklamovanú vadu najneskôr v lehote 3 dní od doručenia oznámenia Kupujúceho o vade.

5.6. V prípade ak Predávajúci:

a) nezačne s odstraňovaním vád do 48 hodín od doručenia reklamácie a/alebo

b) neodstráni reklamované vady v lehote určenej Kupujúcim alebo stanovenej v tejto Zmluve,

je Kupujúci oprávnený vady odstrániť treťou osobou na účet a náklady Predávajúceho a súčasne má Kupujúci právo na prirážku vo výške 20% z hodnoty nákladov na odstránenie vady treťou osobou.

5.7. Práva a povinnosti  zmluvných  strán  súvisiace  so  zodpovednosťou Predávajúceho za  vady Predmetu kúpy sú upravené v ust. § 422 a nasl. Obchodného zákonníka a nie sú dotknuté poskytnutou zárukou.
5.8. Pozáručný servis: 

Predávajúci garantuje, že po dobu 2 rokov po uplynutí záručnej doby bude Kupujúcemu k dispozícii stredisko / pracovisko zabezpečujúce odstraňovanie prípadných neskorších vád Predmetu kúpy a/alebo opravy Predmetu kúpy. 
Takýmto strediskom / pracoviskom je sídlo / prevádzkareň Predávajúceho na adrese:
..........................................................................................................

..........................................................................................................

..........................................................................................................
alebo iná prevádzka, ktorú po uplynutí záručnej doby Predávajúci písomne oznámi Kupujúcemu.

6. ZMLUVNÉ POKUTY
6.1. Ak Predávajúci nedodá a/alebo neodovzdá Predmet kúpy riadne (bez vád) a včas, je Kupujúci oprávnený uplatniť si voči Predávajúcemu zmluvnú pokutu vo výške 0,1% z celkovej Kúpnej ceny bez DPH za každý aj začatý deň omeškania s dodaním a/alebo odovzdaním Predmetu kúpy riadne (bez vád) a včas. 
6.2. Ak Predávajúci nezačne odstraňovať Kupujúcim oznámenú vadu včas, alebo ak Predávajúci neodstráni vadu včas, je Kupujúci oprávnený uplatniť si voči Predávajúcemu zmluvnú pokutu vo výške 500,-€ za každú vadu a každý začatý deň omeškania. 
6.3. Predávajúci sa zaväzuje, že počas plynutia záručnej doby obmedzenie prevádzkyschopnosti dodaných zariadení z dôvodu porúch nepresiahne 10 dní za obdobie jedného roka a zároveň nebude dlhšie ako 2 po sebe nasledujúce dni. V prípade, že obmedzenie prevádzkyschopnosti zariadenia presiahne uvedené doby, je Kupujúci oprávnený uplatniť si voči Predávajúcemu zmluvnú pokutu vo výške 0,1% z hodnoty zariadenia, ktorého prevádzka je obmedzená, za každý deň obmedzenia nad uvedenú dobu.
6.4. Predávajúci je povinný zmluvné pokuty, na ktoré vznikne Kupujúcemu nárok, zaplatiť na základe výzvy Kupujúceho, a to v lehote 5 dní odo dňa doručenia tejto výzvy Predávajúcemu. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty. Predávajúci podpisom tejto Zmluvy potvrdzuje, že výšku zmluvných pokút považuje za primeranú s ohľadom na povinnosti, ktoré sú jednotlivými zmluvnými pokutami zabezpečené. 
7. ZÁVEREČNÉ USTANOVENIA
7.1. Predávajúci berie na vedomie, že Predmet kúpy je predmetom žiadosti o poskytnutie príspevku z programu „Strategický plán spoločnej poľnohospodárskej politiky 2023 – 2027“ (ďalej aj ako „SP SPP 2023 – 2027“). Predávajúci sa preto zaväzuje v prípade následného uzavretia Zmluvy o príspevku medzi Kupujúcim ako konečným prijímateľom pomoci a poskytovateľom podpory (ďalej len "Zmluva o príspevku") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o príspevku oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Kupujúci má právo kedykoľvek jednostranne, bez ohľadu na iné dôvody odstúpenia od Zmluvy uvedené v tejto Zmluve,  odstúpiť od tejto Zmluvy v prípade, kedy ešte nedošlo k plneniu z tejto Zmluvy, a výsledky administratívnej finančnej kontroly, ktoré vykoná orgán poskytujúci príspevok, neumožnia použiť žiadaný príspevok na financovanie Predmetu kúpy podľa tejto Zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie príspevku a v Zmluve o príspevku.
7.2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby,  v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto Zmluvy, skutočností súvisiacich s realizáciou predmetu plnenia podľa tejto Zmluvy a skutočností súvisiacich s poskytnutím príspevku na základe Zmluvy o príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
7.3. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka. 
7.4. Zmeny a doplnky obsahu Zmluvy možno uskutočniť len písomne a to formou očíslovaných dodatkov k tejto Zmluve podpísaných oboma zmluvnými stranami. 
7.5. Zmluva nadobúda platnosť a účinnosť jej podpisom oboma zmluvnými stranami. 
7.6. Keďže na financovanie Predmetu kúpy podľa tejto Zmluvy žiada Kupujúci príspevok z fondov Európskej únie (ďalej len „Žiadosť“), teda Kupujúci má záujem realizovať kúpu podľa tejto Zmluvy primárne zo zdrojov získaných Žiadosťou, vyhradzuje si Kupujúci právo odstúpiť od tejto Zmluvy kedykoľvek jednostranne, bez ohľadu na iné dôvody odstúpenia od Zmluvy uvedené v tejto Zmluve, ak Žiadosť nebude príslušným orgánom schválená, alebo nedôjde k podpisu Zmluvy o príspevku na základe podanej Žiadosti.  
7.7. Predávajúci berie na vedomie, že v prípade splnenia podmienky uvedenej v § 2 ods. 2 alebo 3 zákona č. 315/2016 Z. z. o registri partnerov verejného sektora  je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Kupujúci), keďže Kupujúci financuje predmet Zmluvy z fondov EU. Predávajúci prehlasuje, že v súvislosti s touto Zmluvou bude v prípade splnenia podmienky uvedenej v  § 2 ods. 2 alebo 3 zákona č. 315/2016 Z.z. o registri partnerov verejného sektora   registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie Zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva. V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške 5.000,-EUR. Zmluvnou pokutou nie je dotknuté právo Kupujúceho domáhať sa voči Predávajúcemu  náhrady škody v celom rozsahu, a to aj škody presahujúcej výšku zmluvnej pokuty.
7.8. Zmluvné strany vyhlasujú, že Zmluvu riadne prečítali, jej obsahu porozumeli, prejav ich vôle je slobodný a vážny, určitý a zrozumiteľný a je plne v súlade s obsahom tejto Zmluvy a na znak súhlasu ju vlastnoručne podpisujú. 
7.9. Zmluva je vyhotovená v dvoch rovnopisoch, po jednom pre každú Zmluvnú stranu.
7.10. Doručovanie: Zmluvné strany sa dohodli, že všetky písomnosti, ktoré má doručiť/bude doručovať v zmysle tejto Zmluvy ako aj po skončení tejto Zmluvy jedna zmluvná strana druhej zmluvnej strane, budú doručované osobne alebo prostredníctvom pošty doporučene na aktuálnu adresu druhej zmluvnej strany uvedenú v obchodnom registri, pričom zásielka (písomnosť) sa bude považovať za doručenú dňom jej prevzatia adresátom – zmluvnou stranou, dňom, kedy zmluvná strana odmietne osobne doručovanú alebo poštou doručovanú zásielku prevziať, alebo dňom, kedy pošta vráti doručovanú zásielku odosielajúcej zmluvnej strane ako nevyžiadaná v odbernej (úložnej) lehote alebo s oznámením adresát neznámy, prípadne ako zásielku nedoručenú.
7.11. Neoddeliteľnou súčasťou tejto Zmluvy sú:
Príloha č.1 – Technická špecifikácia Predmetu kúpy 
Príloha č.2 – Ceny jednotlivých položiek Predmetu kúpy
Príloha č.3 – Podmienky využitia subdodávateľov

V ...................., dňa ...................


V ......................., dňa ...................
Predávajúci:





Kupujúci:

....................................................


........................................................
.............................




pekáreňRoh s.r.o.

....................., konateľ




Chulud Abbásová, konateľ

